|  |  |
| --- | --- |
| futer logo | УРЕДБАО ИЗМЕНИ И ДОПУНАМА УРЕДБЕ О УТВРЂИВАЊУ ПЛАНА НАМЕНЕ РАДИОФРЕКВЕНЦИЈСКИХ ОПСЕГА("Сл. гласник РС", бр. 76/2025) |

Члан 1.

У Уредби о утврђивању Плана намене радиофреквенцијских опсега („Службени гласник PC”, бр. 9/24 и 31/25), у Плану намене радиофреквенцијских опсега, у Прилогу 1 – ПРЕГЛЕД НОТА КОРИШЋЕНИХ У ПЛАНУ НАМЕНЕ РАДИО-ФРЕКВЕНЦИЈСКИХ ОПСЕГА, у алинеји НАЦИОНАЛНЕ НОТЕ, нота: „SRB38” мења се и гласи:

„SRB38 Ради напуштања фреквенцијских опсега (862–880 MHz и 915–930 MHz) које сада користе Органи одбране и безбедности и службе за хитне интервенције, за потребе фиксне службе и фреквенцијског опсега 862–880 MHz за потребе радиолокацијске службе на секундарној основи, као и стављање ових опсега на располагање и управљање Влади односно регулаторном телу надлежном за област електронских комуникација, извори финансирања и висина средстава потребних за опремање органа из ове ноте за рад у новонамењеним фреквенцијским опсезима на територији Републике Србије, биће утврђени посебним актом Владе у складу са потребама ових органа. Након обезбеђења потребних финансијских средстава, органи из ове ноте ће напустити наведене опсеге по завршетку процедуре увођења нових електронских комуникационих система у оперативну употребу.”.

После ноте: „SRB38A” додаје се нова нота: „SRB38B”, која гласи:

„SRB38B Ради напуштања фреквенцијског опсега 930–935 MHz који сада користе Органи одбране – Војска за потребе фиксне службе, као и стављање овог опсега на располагање и управљање Влади односно регулаторном телу надлежном за област електронских комуникација, извори финансирања и висина средстава потребних за опремање Органа одбране – Војска за рад у новонамењеним фреквенцијским опсезима на територији Републике Србије, биће утврђени посебним актом Владе у складу са потребама Органа одбране – Војска. Након обезбеђења потребних финансијских средстава, Органи одбране – Војска ће напустити наведени опсег по завршетку процедуре увођења нових електронских система у оперативну употребу, а најкасније годину дана од обезбеђења потребних финансијских средстава, односно до 1. децембра 2026. године.”.

Члан 2.

У Табели 1 Намена радиофреквенцијских опсега, у радиофреквенцијском опсегу 925 MHz – 942 MHz, у колони два „Национална намена (СРБ)”, у првом реду, после ознаке: „SRB38” додаје се ознака: „SRB38B”.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.